PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2004/FH/3/1/064	Bratislava 30. 3. 2004

Protimonopolný úrad Slovenskej republiky, odbor koncentrácií v správnom konaní začatom na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. podnikateľa Shin-Etsu International Europe B.V. so sídlom World Trade Center Amsterdam, Strawinskylaan B-827, 1077 XX, Amsterdam, Holandsko, zastúpeným splnomocneným právnym zástupcom JUDr. Vladimírom Petrusom, advokátom, Clifford Chance LLP so sídlom Křižovnické nám. 2, 110 00 Praha, Česká republika, vo veci koncentrácie podnikateľov Shin-Etsu International Europe B.V. so sídlom World Trade Center Amsterdam, Strawinskylaan B-827, 1077 XX, Amsterdam, Holandsko a Clariant Tylose Holding GmbH so sídlom Brüningstrasse 50, 65926 Frankfurt, Spolková republika Nemecko a podľa zákona č. 71/1967 Zb. o správnom konaní (správny poriadok) v znení neskorších predpisov

r o z h o d o l

na základe § 22 ods. 1 písm. c) v spojení s § 12a písm. c), s § 12d ods. 1 a s § 2 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. tak, že s ú h l a s í s koncentráciou, ktorá vznikla dňa 31. 10. 2003 podľa § 9 ods. 1 písm. b) v spojení s § 9 ods. 4 písm. a ) a podlieha kontrole úradu podľa § 10 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z., spočívajúcou v získaní priamej kontroly podnikateľa Shin-Etsu International Europe B.V. so sídlom World Trade Center Amsterdam, Strawinskylaan B-827, 1077 XX, Amsterdam, Holandsko nad podnikom podnikateľa Clariant Tylose Holding GmbH so sídlom Brüningstrasse 50, 65926 Frankfurt, Spolková republika Nemecko na základe Rámcovej zmluvy o akvizícii medzinárodného podniku, ktorý je vo vzťahu k Cellulose Ether Business uzatvorenej medzi Clariant International AG a Shin-Etsu International Europe B.V. a Shin-Etsu Chemical Co. Ltd zo dňa 31. októbra 2003 a Zmluvy o predaji a prevode akcií týkajúcej sa akvizície spoločnosti Clariant Tylose Holding GmbH uzatvorenej medzi Clariant GmbH a Shin-Etsu International Europe B.V. a Shin-Etsu Chemical Co. Ltd zo dňa 31. októbra 2003

O d ô v o d n e n i e :

Podľa § 12d ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. (ďalej len „zákon“) rozhodnutie o koncentrácii vydané v zjednodušenom konaní neobsahuje odôvodnenie.

P o u č e n i e :

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Dušan Valo
	riaditeľ odboru koncentrácií

Rozhodnutie sa doručuje:
JUDr. Vladimír Petrus
Clifford Chance, združenie advokátov
Křižovnické nám. 2
110 00  Praha 1
Česká republika